Trailer Zombieland: Double Tap Telah Dilancarkan! Tontonnya Disini
Sony Pictures telah melancarkan teaser trailer pertama filem sekuel Zombieland: Double Tap. Anda boleh tontonnya dipemain video dibawah. Zombieland: Double Tap! menyaksikan pengarah filem pertama Ruben Fleischer kembali mengarahkan sekuel kali ini, begitu juga dengan penulis skrip Rhett Reese dan Paul Wernick. Selain itu juga, pelakon asal iaitu Woody Harrelson, Jesse Eisenberg, Emma Stone dan Abigail Breslin akan kembali membawakan watak masing-masing. Sekuel kali ini menyaksikan Columbus, Tallahasse, Wichita dan Little Rock bergerak ke lokasi-lokasi penting di Amerika dan terpaksa menentang zombi yang semakin berkembang. Dalam masa yang sama mereka perlu berhadapan dengan kerenah masing-masing. Turut membintangi filem ini adalah Bill Murray yang akan membawakan wataknya dari filem pertama, Zoey Deutch, Avan Jogia, Rosario Dawson, Thomas Middleditch, Luke Wilson dan Dan Aykroyd. Filem Zombieland pertama yang diterbitkan pada tahun 2009 menjadi popular dikalangan peminat-peminat filem zombi dan telah berjaya meraih lebih $100 juta dolar. Zombieland: Double Tap akan menemui penonton di Malaysia pada 31 Oktober ini.